Kriminalforsorgen har besluttet at lukke arresthusene i Hjørring og Assens samt afdelinger i arresthusene i Odense, Esbjerg og Aalborg.

Det skriver Politiken.

Derudover er der skåret ned på kapaciteten i Statsfængslet ved Horserød, Statsfængslet ved Sønder Omme, Statsfængslet Møgelkjær, Statsfængslet på Kragskovhede og Statsfængslet Midtjylland. I alt er 260 arresthus- og fængselspladser lige nu lukket ned, fordi der ikke er kriminelle til at fylde dem, oplyser Kriminalforsorgen til Politiken.

- Belægget er lavere end forventet, og da vi nødig vil have, at pladserne står tomme, justerer vi løbende antallet i forhold til behovet«, siger fuldmægtig i Kriminalforsorgens ressourcestyringskontor Ole Kjeld Hansen til Politiken.

Ikke sket siden 08

Det er ikke første gang, Kriminalforsorgen lukker pladser, men den seneste gang, det skete i et tilsvarende omfang, var i 2008. Siden da er belægningsprocenten i landets fængsler og arresthuse steget markant. Lige indtil i år.